18 юни 2020 | 15:44
Пощенска банка отново въвежда иновативна услуга, с която осигурява удобство и стратегическо предимство на своите клиенти, като им гарантира бърз и напълно дистанционен процес по издаване и получаване на кредитна или дебитна карта. От началото на юни настоящите клиенти на финансовата институция могат да заявят онлайн своята дебитна или кредитна карта и да я получат на желан от тях адрес. По този начин Пощенска банка гарантира най-оптималното и гъвкаво решение в картовия сегмент и затвърждава лидерските си позиции на пазара.
От финансовата институция разясняват, че за да получат нова дебитна или кредитна карта, без да посещават офис на банката, клиентите трябва да следват няколко максимално опростени стъпки. Заявлението на нова пластика става изцяло онлайн, като след получаването му служител на банката се свързва с клиента по телефон и уточнява с него предпочитания начин за получаване на картата – в клон на банката или на избран от него адрес по куриер. При получаване на дебитната карта на конкретен адрес единственото условие е клиентът да подпише документите пред куриера. Клиент, който е получил одобрение на заявлението си за кредитна карта и желае да я получи на адрес, следва да подпише документите дистанционно, посредством Квалифициран електронен подпис (КЕП), който се издава напълно безплатно чрез мобилното приложение на Евротръст Технолоджис. За да се гарантира сигурността на клиентите, картата ще бъде активирана след получаването на коректно разписаните документи.
банка, карта, клиенти
Пощенска банка осигурява 15 стипендии за обучение в курсове за софтуни
Жана Бергендорф отиде на съд
Банка заведе дело срещу певицата